2.1. Կազմակերպության խնդիրներն ու նպատակներն են. մասնակցել և նպաստել ՀՀ գրադարանային գործի հիմնադրույթների, ծրագրային և նորմատիվ-իրավական փաստաթղթերի նախագծերի մշակման աշխատանքներին, խրախուսել այն բոլոր նախաձեռնությունները, որոնք նպատակամղված են գրադարանային գործի բարելավմանը, պարբերաբար կազմակերպել ու անցկացնել հանրապետության գրադարանային գործի զարգացման խնդիրներին, համատեղ աշխատանքի ծրագրերին, փորձի և տեղեկության փոխանակմանը նվիրված գիտաժողովներ, խորհրդակցություններ, սեմինարներ, բանավեճեր և ՀՀ օրենսդրությամբ չարգելված այլ միջոցառումներ, տանել քարոզչական աշխատանք գրադարանային գործունեության բոլոր բնագավառների խնդիրները և հաջողությունները գրադարանային հասարակությանը ծանոթացնելու ուղղությամբ, հոգ տանել մասնագիտության հեղինակության բարձրացման, հասարակական կարծիքը հօգուտ գրադարանային գործի ձևավորելու, մասնագիտական քննարկումները գիտական մակարդակի բարձրացնելու ուղղությամբ: Սատարել և հովանավորել համակարգիչների և համակարգչային ծրագրերի ներմուծմանն ուղղված բոլոր նախաձեռնություններին, զարգացնել կապերը արտերկրի գրադարանների և գրադարանային կազմակերպությունների հետ, աջակցել սփյուռքի հայության և հայկական գրադարանների հետ հայրենիքի կապերի զարգացմանը, կազմակերպել մասնագիտական փորձի և ցուցահանդեսների փոխանակում ինչպես ՀՀ-ում, այնպես էլ արտերկրներում, օժանդակել գրադարաններին և կազմակերպության անդամներին, կազմակերպության մասնաճյուղերի և ներկայացուցչությունների երաշխավորությամբ կամ վարչության նախաձեռնությամբ խրախուսել լավագույն գրադարանային աշխատողներին։